EkBass/fiwiki-20250220-pages-articles huggingface dataset:
Capo di Ponte

Capo di Ponte on kunta Brescian maakunnassa Italiassa. Kunnassa on runsaat 2 000 asukasta ja sen pinta-ala on 18 neliökilometriä. Capo di Ponten naapurikuntia ovat Paisco Loveno, Ono San Pietro, Sellero, Paspardo, Cimbergo ja Ceto. Capo di Ponte tarkoittaa suomeksi sillan päätä ja sen nimi tulee muinaisesta asutuskeskuksesta, joka sijaitsi Ogliojoen ylittävän sillan länsipuolella. Kunnan alueella sijaitsee kansallispuistoja, joissa on vanhoja kivikaiverruksia. Val Camonican kaiverrukset kuuluvat Unescon maailmanperintöluetteloon. == Lähteet == == Aiheesta muualla == Luokka:Brescian maakunnan kunnat
Iisot

Iisot (Agastache) ovat mauste- ja koristekasveina käytettyjä huulikukkaiskasveja, jotka kuuluvat heimoon Lamiaceae. Suvussa on 23 lajia. == Lajeja == * Hammasiiso (Agastache urticifolia) * Kesäiiso (Agastache cana) * Koreaniiso (Agastache rugosa) * Lakritsi-iiso (Agastache scrophulariifolia) * Meksikoniiso (Agastache mexicana) * Oranssi-iiso (Agastache aurantiaca) * Yrtti-iiso (Agastache foeniculum) == Lähteet == * Räty, E. ja Alanko, P. 2004: Viljelykasvien nimistö. Puutarhaliitto, Helsinki. ISBN 951-8942-57-9. === Viitteet === == Aiheesta muualla == *Kassu – Kasvien suomenkieliset nimet: Iisot (Agastache) * Suomen Lajitietokeskus: Iisot – Agastache *ITIS: Agastache *Flora of China: Agastache Luokka:Huulikukkaiskasvit
Ruutubukko

Ruutubukko eli bukko (Agathosma betulina, synonyymi Barosma betulina) on ruutakasveihin kuuluva kasvilaji, jota voidaan pitää huonekasvina. == Lähteet == * Räty, E. ja Alanko, P. 2004: Viljelykasvien nimistö. – Puutarhaliitto, Helsinki. ISBN 951-8942-57-9 == Aiheesta muualla == * Kassu – Kasvien suomenkieliset nimet: Ruutubukko eli bukko (Agathosma betulina) * ITIS: Agathosma betulina * Dr. Duke's Phytochemical and Ethnobotanical Databases: Agathosma betulina Luokka:Ruutakasvit
Cividate Camuno

Cividate Camuno on kunta Brescian maakunnassa Italiassa. Sen pinta-ala on runsaat kolme neliökilometriä ja asukasluku vajaat 3 000\. Cividate Camunon naapurikunnat ovat Bienno, Breno, Malegno, Piancogno, Esine ja Berzo Inferiore. Cividate Camuno sijaitsee samalla paikalla kuin entinen roomalaisten asutus. Paikkakunnalla sijaitsee Val Camonican arkeologinen museo, jossa on alueelta löytyneitä roomalaisten esineitä. == Lähteet == Luokka:Brescian maakunnan kunnat
Isovalkolatva

Isovalkolatva eli valkolatva (Ageratina altissima; synonyymit Eupatorium ageratoides, E. rugosum) on asterikasvien heimoon kuuluva monivuotinen kasvilaji. Sitä viljellään koristekasvina puutarhoissa. Alun perin Amerikasta tuleva isovalkolatva on myrkyllinen kasvi, jonka sisältämä tremetoli on aikaisemmin tappanut huomattavia määriä laiduntavaa karjaa ja myös ihmisiä, jotka ovat juoneet kasvia syöneiden lehmien maitoa. Isovalkolatvan aiheuttamaan myrkytykseen kuoli muun muassa Yhdysvaltain presidentin Abraham Lincolnin äiti Nancy Hanks Lincoln (1784–1818). Myrkytysoireina ovat ruokahaluttomuus, lihasvärinä, asetonin hajuinen hengitys, laihtuminen ja runsas syljen eritys. == Lähteet == * Räty, E. ja Alanko, P.: Viljelykasvien nimistö. Helsinki: Puutarhaliitto, 2004. ISBN 951-8942-57-9. === Viitteet === == Aiheesta muualla == * Suomen Lajitietokeskus: Isovalkolatva – Ageratina altissima Luokka:Asterikasvit
Peter Leo Ireton

Peter Leo Ireton (21. syyskuuta 1882 Baltimore – 27. huhtikuuta 1958) oli yhdysvaltalainen roomalaiskatolinen piispa. Hänet vihittiin papiksi Baltimoren arkkihiippakuntaan 20. kesäkuuta 1906 ja nimitettiin Richmondin hiippakunnan koadjuuttoripiispaksi sekä Cymen titulaaripiispaksi 3. elokuuta 1935. Piispaksi vihkiminen seurasi 23. lokakuuta. Pääkonsekraattorina toimi Michael Joseph Curley, jota avustivat Thomas Charles O'Reilly ja James Hugh Ryan.Catholic-Hierarchy.org: Bishop Peter Leo Ireton Iretonista tuli Richmondin piispa 14. huhtikuuta 1945. Hän kuoli 75-vuotiaana virassa. == Lähteet == Luokka:Yhdysvaltalaiset katoliset piispat Luokka:Vuonna 1882 syntyneet Luokka:Vuonna 1958 kuolleet
Sinitähtönen

Sinitähtönen eli meksikonsinitähtönen (Ageratum houstonianum eli A. mexicanum) on mykerökukkaislaji (heimo Asteraceae), jota viljellään yksivuotisena koristekasvina tai leikkokukaksi. Siitä on viljelyssä kehitetty runsaasti eri lajikkeita. == Lähteet == * Räty, E. ja Alanko, P. 2004: Viljelykasvien nimistö. - Puutarhaliitto, Helsinki. ISBN 951-8942-57-9. == Aiheesta muualla == * Suomen Lajitietokeskus: Sinitähtönen (meksikonsinitähtönen) – Ageratum houstonianum Luokka:Asterikasvit
Walter Francis Sullivan

Walter Francis Sullivan (10. kesäkuuta 1928 Washington DC – 11. joulukuuta 2012WTVR.com: Former Bishop Sullivan dies from liver cancer) oli yhdysvaltalainen roomalaiskatolinen piispa. Hänet vihittiin papiksi Richmondin hiippakuntaan 9. toukokuuta 1953 ja nimitettiin sen vihkipiispaksi sekä Selsean titulaaripiispaksi 15. lokakuuta 1970. Piispaksi vihkiminen seurasi 1. joulukuuta. Pääkonsekraattorina toimi John Joyce Russell, jota avustivat Ernest Leo Unterkoefler ja Joseph Howard Hodges.Catholic-Hierarchy.org: Bishop Walter Francis Sullivan Sullivan sai 4. kesäkuuta 1974 nimityksen Richmonsin piispaksi, jonka virkaan hänet asetettiin 19. heinäkuuta. Hän jäi eläkkeelle 16. syyskuuta 2003. Sullivan toimi myös Yhdysvaltain Pax Christin piispa- puheenjohtajana (1991–2001). Hän kuoli pian sen jälkeen, kun hänellä oli todettu leikkaushoitoon soveltumaton syöpä. == Lähteet == Luokka:Yhdysvaltalaiset katoliset piispat Luokka:Vuonna 1928 syntyneet Luokka:Vuonna 2012 kuolleet
Vain seksiä

Vain seksiä () on vuonna 2011 ensi-iltansa saanut yhdysvaltalainen Will Gluckin ohjaama romanttinen komediaelokuva. Elokuvan pääosissa ovat Justin Timberlake ja Mila Kunis. Se oli suuri kassamenestys ja lipputulot tuottivat yhteensä lähes 150 miljoonaa dollaria. == Näyttelijät == == Lähteet == Luokka:Vuoden 2011 yhdysvaltalaiset elokuvat Luokka:Yhdysvaltalaiset romanttiset komediat Luokka:Seulonnan keskeiset artikkelit
Laikkuvehkat

Laikkuvehkat (Aglaonema) on vehkakasvisuku (heimo Araceae) ja sen joitakin lajeja viljellään huonekasveina. == Lajeja ja lajikkeita == * sulkalaikkuvehka (Aglaonema commutatum) ** malakanlaikkuvehka (Aglaonema commutatum var. robustum) * borneonlaikkuvehka (Aglaonema costatum) * hopealaikkuvehka (Aglaonema crispum) * kiinanlaikkuvehka (Aglaonema modestum) * kiiltolaikkuvehka (Aglaonema nitidum) * kirjolaikkuvehka (Aglaonema Nitidum- ryhmä) * sumatranlaikkuvehka (Aglaonema pictum) ==Lähteet== * Räty, E. ja Alanko, P. 2004: Viljelykasvien nimistö. - Puutarhaliitto, Helsinki. ISBN 951-8942-57-9. == Aiheesta muualla == * Finto: Kassu – Kasvien suomenkieliset nimet: Aglaonema * Suomen Lajitietokeskus: Laikkuvehkat – Aglaonema Luokka:Vehkakasvit
Leo Murphy Drona

Leo Murphy Drona (s. 18. lokakuuta 1941) on filippiiniläinen roomalaiskatolinen piispa. Hänet vihittiin salesiaanien papiksi 22. joulukuuta 1967 ja nimitettiin San Josen hiippakunnan johtoon 10. kesäkuuta 1987. Piispaksi vihkiminen seurasi 25. heinäkuuta. Pääkonsekraattorina toimi Bruno Torpigliani, jota avustivat Gabriel Villaruz Reyes ja Pedro Bantigue y Natividad.Catholic-Hierarchy.org: Bishop Leo Murphy Drona Drona sai 14. toukokuuta 2004 nimityksen San Pablon piispaksi. == Lähteet == Luokka:Filippiiniläiset papit Luokka:Katoliset piispat Luokka:Vuonna 1941 syntyneet Luokka:Elävät henkilöt
Ketoharjasvehnä

Ketoharjasvehnä eli harjasvehnä (Agropyron cristatum) on heinäkasvien (Poaceae) heimoon kuuluva monivuotinen laji, jota viljellään koristekasvina.Kurtto, A., Lampinen, R., Piirainen, M. & Uotila, P. 2019: Checklist of the vascular plants of Finland. Suomen putkilokasvien luettelo. — Norrlinia 34: 1–206. (s. 41.) Suomessa on tavattu harvoin uustulokkaana ketoharjasvehnän alalajia kampaharjasvehnää (subsp. pectinatum), joka on kotoisin Etelä-Euroopan ja Aasian seudulta.Hämet-Ahti, L., Kurtto, A., Lampinen, R., Piirainen, M., Suominen, J., Ulvinen, T., Uotila., P. & Väre, H. 2005: Lisäyksiä ja korjauksia Retkeilykasvion neljänteen painokseen – Lutukka 21: 41–85. == Lähteet == == Aiheesta muualla == * Suomen Lajitietokeskus: Ketoharjasvehnä (Agropyron cristatum) * ITIS: Agropyron cristatum * United States Department of Agriculture (USDA): Agropyron cristatum * Flora of China: Agropyron cristatum * Centre for Agriculture and Biosciences International (CABI): Agropyron cristatum (crested wheatgrass) Luokka:Heinäkasvit
Lovere

Lovere on kunta Iseojärven rannalla Bergamon maakunnassa Italiassa. Sen pinta- ala on 7,9 neliökilometriä. Kunnassa on runsaat 5 000 asukasta. == Historiaa == Ensimmäinen tunnettu asutus Loveren alueella oli 300- ja 400-luvuilla ennen ajanlaskun alkua, kun keltit saapuivat alueelle. Myöhemmin roomalaiset valloittivat asutuksen, sillä se oli strategisesti hyvällä paikalla Val Camonica- ja Val Cavallina -laaksojen päässä järven rannalla. Rooman valtakunnan tuhon jälkeen Loverea ovat pitäneet hallussa niin langobardit, frankit, venetsialaiset kuin ranskalaisetkin. == Lähteet == == Aiheesta muualla == Luokka:Bergamon maakunnan kunnat
Gabriel Villaruz Reyes

Gabriel Villaruz Reyes (s. 3. elokuuta 1941) on filippiiniläinen roomalaiskatolinen piispa. Hänet vihittiin papiksi Manilan arkkihiippakuntaan 21. joulukuuta 1968 ja nimitettiin sen vihkipiispaksi sekä Selsean titulaaripiispaksi 20. tammikuuta 1981. Piispaksi vihkiminen seurasi 3. huhtikuuta. Pääkonsekraattorina toimi Bruno Torpigliani, jota avustivat Antonio José Frondosa ja Amado Paulino y Hernandez.Catholic-Hierarchy.org: Bishop Gabriel Villaruz Reyes Reyes sai 21. marraskuuta 1992 nimityksen Kalibon piispaksi, ja hänet asetettiin tähän virkaan 12. tammikuuta 1993. Hänet nimitettiin 7. joulukuuta 2002 Antipolon hiippakunnan johtoon, ja sen piispaksi asettaminen seurasi 29. tammikuuta 2003. == Lähteet == Luokka:Filippiiniläiset papit Luokka:Katoliset piispat Luokka:Vuonna 1941 syntyneet Luokka:Elävät henkilöt
Aurankukat

Aurankukat (Agrostemma) on kohokkikasvien heimoon kuuluva suku, jossa on kaksi lajia. Aurankukat ovat kotoisin Kaakkois-Euroopasta ja Länsi-Aasiasta, siroaurankukka Välimeren alueen itäosasta. Varsinkin isoaurankukka on rikkakasvina levinnyt laajasti eri puolille maailmaa. Molempia lajeja, isoaurankukkaa ja siroaurankukkaa, viljellään yksivuotisina koristekasveina. == Lajit == * isoaurankukka eli aurankukka (Agrostemma githago) * siroaurankukka (Agrostemma brachylobum) == Lähteet == == Aiheesta muualla == * Suomen Lajitietokeskus: Aurankukat – Agrostemma * ITIS: Agrostemma * Flora of China: Agrostemma Luokka:Kohokkikasvit
Protacio G. Gungon

Protacio G. Gungon (19. kesäkuuta 1925 Santa Maria – 26. huhtikuuta 2014) oli filippiiniläinen roomalaiskatolinen piispa. Hänet vihittiin papiksi Manilan arkkihiippakuntaan 29. maaliskuuta 1952 ja nimitettiin sen vihkipiispaksi sekä Obban titulaaripiispaksi 8. heinäkuuta 1977. Piispaksi vihkiminen seurasi 24. elokuuta. Pääkonsekraattorina toimi Bruno Torpigliani, jota avustivat Amado Paulino y Hernandez, Oscar V. Cruz, Ricardo Jamin Vidal ja Pedro Bantigue y Natividad.Catholic-Hierarchy.org: Bishop Protacio G. Gungon Gungon sai 24. tammikuuta 1983 nimityksen Antipolon piispaksi, jona hän toimi, kunnes jäi eläkkeelle 18. lokakuuta 2001. == Lähteet == Luokka:Filippiiniläiset papit Luokka:Katoliset piispat Luokka:Vuonna 1925 syntyneet Luokka:Vuonna 2014 kuolleet
Tarhakeltapaunikko

Tarhakeltapaunikko eli tarhamehipuu (Aichryson × aizoides) on maksaruohokasveihin (Crassulaceae) kuuluva mehikasviristeymä, jota pidetään huonekasvina. == Lähteet == * Räty, E. ja Alanko, P. 2004: Viljelykasvien nimistö. - Puutarhaliitto, Helsinki. ISBN 951-8942-57-9. === Viitteet === == Aiheesta muualla == * Finto: Kassu – Kasvien suomenkieliset nimet: Aichryson x domesticum Luokka:Maksaruohokasvit
Irhazer

Irhazer on tasanko Nigerissä, Agadezin alueen Tchirozérinen departementin Ingallin kunnassa. Se rajoittuu idässä Aïrvuoristoon, lännessä ja etelässä Tiguiditin kalliorinteeseen sekä pohjoisessa Talakin ja Tamesnan autiomaihin. Irhazer on savimaan peittämä painauma, jonka kautta Aïrvuoristosta kerääntyvät pohjavedet virtaavat kohti Azawaghin laaksoa. Heinäaroa halkovien muinaisten jokilaaksojen kasvilajeja ovat muun muassa Acacia raddiana, Acacia nilotica, Balanites aegyptiaca, Hyphaene thebaica ja Salvadora persica. Keinokasteluun perustuva puutarhaviljely tuottaa vihanneksia, joista tärkein myyntiartikkeli ovat tomaatit. Lisäksi harjoitetaan karjanhoitoa, viljellään durraa ja Ingallissa kasvatetaan taateleita. Sadekauden jälkeen Irhazerin suolapitoisille laidunmaille kerääntyy paimentolaisia Nigerin Maradin, Zinderin, Tillabérin, Tahouan ja Dosson alueilta sekä naapurimaista Malista ja Nigeriasta. Tigue Dan Tessoumissa tuotetaan suolaa perinteisellä menetelmällä. ==Lähteet== Luokka:Nigerin maantiede Luokka:Tasangot
John Joyce Russell

John Joyce Russell (1. joulukuuta 1897 Baltimore, Maryland – 17. maaliskuuta 1993) oli yhdysvaltalainen roomalaiskatolinen piispa. Hänet vihittiin papiksi Baltimoren arkkihiippakuntaan 8. heinäkuuta 1923 ja nimitettiin Charlestonin hiippakunnan johtoon 28. tammikuuta 1950. Piispaksi vihkiminen seurasi 14. maaliskuuta. Pääkonsekraattorina toimi Amleto Giovanni Cicognani, jota avustivat Patrick Aloysius O'Boyle ja John Michael McNamara.Catholic- Hierarchy.org: Bishop John Joyce Russell Russell sai 3. heinäkuuta 1958 nimityksen Richmondin hiippakunnan piispaksi, jonka virkaan hänet asetettiin 30. syyskuuta. Hän jäi eläkkeelle 28. huhtikuuta 1973. Russell osallistui Vatikaanin toiseen kirkolliskokoukseen. == Lähteet == Luokka:Yhdysvaltalaiset katoliset piispat Luokka:Vuonna 1897 syntyneet Luokka:Vuonna 1993 kuolleet
David Bernard Thompson

David Bernard Thompson (29. toukokuuta 1923 Philadelphia – 24. marraskuuta 2013) oli yhdysvaltalainen roomalaiskatolinen piispa. Hänet vihittiin papiksi Philadelphian arkkihiippakuntaan 27. toukokuuta 1950 ja nimitettiin Charlestonin hiippakunnan koadjuuttoripiispaksi 22. huhtikuuta 1989. Piispaksi vihkiminen seurasi 24. toukokuuta. Pääkonsekraattorina toimi Pio Laghi, jota avustivat Norbert Felix Gaughan ja Eugene Antonio Marino.Catholic- Hierarchy.org: Bishop David Bernard Thompson Thompsonista tuli 22. helmikuuta 1990 Charlestonin piispa, jona hän toimi, kunnes erosi tehtävistään 12. heinäkuuta 1999. == Lähteet == Luokka:Yhdysvaltalaiset katoliset piispat Luokka:Vuonna 1923 syntyneet Luokka:Vuonna 2013 kuolleet
René Tartara

René Pierre Charles Tartara (14. marraskuuta 1881 Lille - 3\. syyskuuta 1922 Hải Phòng, Ranskan Indokiina) oli ranskalainen uimari, vesipalloilija ja olympiamitalisti. Hänen seuransa oli Pupilles de Neptune de Lille. Tartara osallistui olympialaisiin kerran, Pariisissa 1900. Hän pelasi tuolloin maansa jaetulle viidennelle tilalle sijoittuneessa vesipallojoukkueessa ja kilpaili 200 metrin vapaauinnissa, jossa hän putosi välierissä. Tartara ui Lillen joukkueessa, joka sai kisoissa pronssia 200 metrin joukkuekisassa. == Lähteet == * Tartaran profiili sports-reference.com -sivustolla Luokka:Ranskalaiset uimarit Luokka:Ranskalaiset vesipalloilijat Luokka:Ranskalaiset olympiamitalistit Luokka:Vuonna 1881 syntyneet Luokka:Vuonna 1922 kuolleet
Pekka Hintikka

Pekka Hintikka (19. kesäkuuta 1920 Jyväskylä – 24. helmikuuta 2016 Jyväskylä)Kuolinilmoitus. Helsingin Sanomat 26.3.2016. Sivu C34 oli suomalainen matemaatikko, tietokirjailija ja historiantutkija. Hintikan vanhemmat olivat rouva Amanda ja liikemies Pekka Hintikka Keski-Suomen Konnevedeltä. Pekka Hintikka kirjoitti ylioppilaaksi 16-vuotiaana Jyväskylän Lyseosta. Hän palveli talvisodassa kenraali Laatikaisen johtamassa divisioonassa. Jatkosodan alussa hän palveli alikersanttina Vienan Karjalan Uhtuassa ja myöhemmin upseerikoulun käytyään 2. divisioonassa tykistöupseerina. Valmistuttuaan sodan jälkeen filosofian kandidaatiksi Helsingin yliopistosta pääaineena matematiikka sekä diplomi-insinööriksi Teknillisestä korkeakoulusta sähköosastolta Hintikka siirtyi insinööriksi Strömberg-sähköyhtiöön ja toimi samaan aikaan tuntiopettajana Helsingin teknillisessä oppilaitoksessa. Kolmen vuoden jälkeen hän aloitti varsinaisen opetustyönsä Helsingin teknillisessä oppilaitoksessa, ja hän toimi siellä yli 30 vuotta matematiikan ja fysiikan sekä sähkötekniikan opettajana ja yliopettajana. Hintikan kirjallisena pääteoksenaan voidaan pitää teosta Algebran ja korkeamman matematiikan perusteet; Teknillisen matematiikan perusteet. Osa 1–3. == Kirjallista tuotantoa == * Algebran ja korkeamman matematiikan perusteet. Julkaistu: [Helsinki] : Uusityö, [1988], Vaasa oy. * Algebran ja korkeamman matematiikan perusteet; Teknillisen matematiikan perusteet. Osa 1. Julkaistu:[Helsinki] : Pekka Hintikka, 2010, [Vantaa] : Multiprint. * Teknillisen matematiikan perusteet. Osa 2–3. Julkaistu:[Helsinki] : Pekka Hintikka, 2012, [Vantaa] : Multiprint. * Arvoitus vuosisatojen takaa: Fermat'n suuri lause = An Enigma since Centuries: Fermat's Last Theorem. Julkaistu:[Helsinki] : [P. Hintikka], 2003, Saarijärvi : Gummerus. * Kannaksen murtumaton lukko: jatkosodan 2. divisioonan veteraanit muistelevat / toimittanut Pekka Hintikka. Julkaistu:Helsinki : WSOY, 2005. ==Lähteet== ==Aiheesta muualla== *Pekka Hintikan muistokirjoitus. Helsingin Sanomat (käyttäjätunnuksella). Luokka:Suomalaiset tietokirjailijat Luokka:Vuonna 1920 syntyneet Luokka:Vuonna 2016 kuolleet Luokka:Suomalaiset matemaatikot Luokka:Suomalaiset insinöörit
Chris Killen

Christopher John Killen (s. 8. lokakuuta 1981 Wellington, Uusi-Seelanti) on uusiseelantilainen jalkapalloilija, pelipaikaltaan hyökkääjä. Killen on pelannut urallaan muun muassa brittiläisissä Manchester Cityssä, Middlesbroughissa ja Celticissä. Hän on edustanut Uuden-Seelannin maajoukkuetta vuoden MM-kisoissa 2010 ja pelannut toistaiseksi 40 A-maaottelua. Luokka:Uusiseelantilaiset jalkapalloilijat Luokka:Vuonna 1981 syntyneet Luokka:Elävät henkilöt
Tigue Dan Tessoum

Tigue Dan Tessoum (myös Teguidan Tessoum, Teguidda-n-Tesemt, Teguidda n’Tessoumt) on kylä Agadezin alueen Tchirozérinen departementin Ingallin kunnassa Nigerissä. Se sijaitsee Irhazerin tasangolla noin 80 kilometriä Ingallista pohjoiseen. Kylässä on 410 asukasta (vuonna 2001). Tigue Dan Tessoum on historiallinen Gaoon johtaneen karavaanireitin pysähdyspaikka. Sen asukkaat ovat Kel Ahaggar -liittokuntaan kuuluvia tuaregeja. He kasvattavat taatelipalmuja, harjoittavat keinokasteluun perustuvaa maanviljelyä sekä tuottavat eläinten rehuksi käytettyä suolaa. Syyskuun alussa kylässä järjestetään paimentolaisten perinteinen Akasa-juhla. ==Lähteet== Luokka:Ingall Luokka:Nigerin kylät
Brandon Prust

Brandon Prust (s. 16. maaliskuuta 1984 London, Ontario, Kanada) on kanadalainen jääkiekkoilija, joka pelasi aktiiviuransa aikana hyökkääjänä useissa eri NHL-joukkueissa. == Pelaajaura == Prust pelasi kolme vuotta OHL- joukkue London Knightsissa. Hän voitti sinä aikana OHL:n mestaruuden ja Memorial Cupin. Prust varattiin Calgary Flamesiin kolmannella kierroksella numerolla 70 vuoden 2004 NHL:n varaustilaisuudessa. Hänet lähetettiin sen jälkeen kuitenkin takaisin London Knightsiin pelaamaan vielä yhden OHL-kauden ajaksi. Seuraavaksi kaudeksi hän siirtyi AHL:ssä pelanneeseen Omaha Ak-Sar-Ben Knightsiin. NHL:ssä Prust teki debyyttinsä 1. marraskuuta 2006 Detroit Red Wingsiä vastaan. Kaudella 2008–2009 Prust mursi leukansa St. Louis Bluesin Cam Janssenin taklauksesta. Kauden 2011–2012 aikana hän pelasi Philadelphia Flyersiä vastaan talviklassikossa, joka pidettiin Citizens Bank Parkissa 2. tammikuuta 2012. Prust syötti Rangersin 3-2 -voitossa kaksi maalia. Kauden lopussa Prustista tuli vapaa pelaaja. Hän teki Montreal Canadiensin kanssa neljän vuoden ja kymmenen miljoonan dollarin vuoteen 2016 kestäneen sopimuksen. Työsulkukaudella 2012-2013 Prust teki ensimmäisen maalinsa Montrealissa 27. tammikuuta 2013 New Jersey Devilsiä vastaan. Vuoden 2014 itäisen konferenssin finaalissa New York Rangersia vastaan Prust sai kahden ottelun pelikiellon taklattuaan sarjan kolmannessa ottelussa Derek Stepania. Stepanin leuka murtui ja hän oli neljännestä ottelusta sivussa. == Tilastot == 2005-2006 Omaha Ak-Sar-Ben Knights AHL 79 12 14 26 294 - - - - - 2006–2007 Omaha Ak-Sar-Ben Knights AHL 63 17 10 27 211 6 0 3 3 20 Calgary Flames NHL 10 0 0 0 25 - - - - - 2007-2008 Quad City Flames AHL 79 10 27 37 248 - - - - - 2008–2009 Calgary Flames NHL 25 1 1 2 79 - - - - - Phoenix Coyotes NHL 11 0 1 1 29 - - - - - 2009–2010 Calgary Flames NHL 43 1 4 5 98 - - - - - New York Rangers NHL 26 4 5 9 65 - - - - - 2010–2011 New York Rangers NHL 82 13 16 29 160 5 0 1 1 4 2011–2012 New York Rangers NHL 82 5 12 17 156 19 1 1 2 31 2012–2013 Montreal Canadiens NHL 38 5 9 14 110 4 0 1 1 14 2013–2014 Montreal Canadiens NHL 52 6 7 13 121 13 0 2 2 32 2014–2015 Montreal Canadiens NHL 82 4 14 18 134 12 1 3 4 35 2015–2016 Vancouver Canucks NHL 35 1 6 7 59 - - - - - Utica Comets AHL 9 1 6 7 5 - - - - - 2016–2017 Nürnberg Ice Tigers DEL 29 3 5 8 67 11 2 4 6 51 9 kautta yhteensä NHL 486 40 75 115 1036 53 2 8 10 116 4 kautta yhteensä AHL 230 40 57 97 758 6 0 3 3 20 == Lähteet == * * * === Viitteet === Luokka:Kanadalaiset jääkiekkoilijat Luokka:Calgary Flamesin varaamat pelaajat Luokka:Vuonna 1984 syntyneet Luokka:Elävät henkilöt
Neal Acree

Neal Acree (s. 11. heinäkuuta 1974 Tarzana, Kalifornia, Yhdysvallat) on yhdysvaltalainen elokuvasäveltäjä. Hän on työskennellyt elokuvien parissa vuodesta 1997 lähtien. Acree on säveltänyt musiikkia muun muassa elokuviin Stargate Continuum, Valmiina iskuun, Gargoyle – kammottava kostaja, 7 Seconds ja Assassination Games. Hän on säveltänyt myös televisiosarjoihin Tähtiportti ja Stargate Atlantis sekä videopeleihin World of Warcraft: Cataclysm ja Diablo III, joista hän sai Golden Reel -ehdokkuudet. ==Aiheesta muualla== * * Neal Acreen kotisivut Luokka:Yhdysvaltalaiset elokuvasäveltäjät Luokka:Vuonna 1974 syntyneet Luokka:Elävät henkilöt
Laatikainen

Laatikainen on suomalainen sukunimi, joka on muun muassa seuraavilla henkilöillä: * Aatu Laatikainen (s. 1997), jalkapalloilija * Arto Laatikainen (s. 1980), jääkiekkoilija * Emilia Laatikainen (s. 1995), sarjakuvantekijä, kuvataiteen opettaja ja luokanopettaja * Erkki Laatikainen (1946–2013), Keskisuomalainen-lehden päätoimittaja, professorin arvonimi * Erkki Laatikainen (1928–2016), kenraaliluutnantti, Taavetti Laatikaisen poika * Katri Laatikainen (1907–1943), inkeriläissyntyinen suomen kielen oppikirjojen ja sanakirjojen laatija * Leila Laatikainen ( o.s. Konka, 1939–2024), silmälääkäri, professori * Mika Laatikainen, pesäpalloilija * Pertti Laatikainen (s. 1957), prikaatikenraali * Taavetti Laatikainen (1886–1954), jääkäriupseeri, jalkaväenkenraali ja Mannerheim-ristin ritari * Tiina Laatikainen (s. 1969), lääkäri, kansanterveystieteilijä ja professori.
Vapaiden lakonialaisten liitto

Vapaiden lakonialaisten liitto () oli lakonialaisten kaupunkien koinon eli liitto, jonka Rooman keisari Augustus muodosti vuonna 22 eaa. tai 21 eaa. Siihen kuului joukko Spartan vallasta vapautuneita kaupunkeja Lakoniassa Peloponnesoksen niemimaalla. Liiton pääkaupunki oli Gytheion. == Historia == Spartan kuningas Nabiksen valtakaudella 190-luvulla eaa. muodostettiin ”Lakedaimonialaisten liitto”. Keisari Augustus vapautti sen Spartan hallinnasta joko vuonna 22 tai 21 eaa. Tämän jälkeen liitto otti nimen ”Vapaiden lakonialaisten liitto”. Enimmillään vapaiden lakonialaisten liitossa oli 24 jäsenkaupunkia, mutta määrä putosi 18 jäseneen, jotka olivat antiikin kreikkalaisen maantieteilijä Pausaniaan mukaan Akriai, Alagonia, Asopos, Boia (Boiai), Epidauros Limera, Gerenia, Geronthrai, Gytheion, Kainepolis eli Tainaros, Las, Leuktra, Marios, Oitylos, Prasiai (Brasiai), Pyrrhikhos, Teuthrone, Thalamai ja Zaraks. Sparta ei kuulunut liittoon. Kaikki liiton kaupungit eivät olleet aiemmin olleet itsenäisiä poliksia eli kaupunkivaltioita. Vapaiden lakonialaisten liiton jäsenet harjoittivat muun muassa purppura- ja marmorikauppaa. Spartalainen Eurykles eli Gaius Julius Eurycles yritti noin vuosina 7–2 eaa. tuloksetta vahvistaa Spartan asemaa liiton jäsenkaupungeissa. Kaupungit olivat kuitenkin taloudellisesti kytköksissä Spartaan, koska sillä oli monopoli rahanlyönnissä Lakonian alueella. == Lähteet == Luokka:Antiikin Kreikan kaupunkien liitot Luokka:Antiikin Lakonia
Rinneakebia

Rinneakebia eli kastanjaköynnös (Akebia quinata) on puuvartinen köynnöskasvi, joka kuuluu akebiakasvien (Lardizabalaceae) heimoon, ja jota viljellään koristekasvina. Lajia esiintyy luonnonvaraisena Kiinassa, Japanissa ja Koreassa. == Kuvia == Akebia quinata in Mount Ibuki 2011-05-21.JPG|Emikukka ja viisi hedekukkaa. Akebia quinata RJB.jpg|Hedelmä. Akebia quinata SZ77.png|Lajin kuvaus. == Lähteet == * Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. === Viitteet === == Aiheesta muualla == * ITIS: Akebia quinata * United States Department of Agriculture (USDA): Akebia quinata * Flora of China: Akebia quinata * Dr. Duke's Phytochemical and Ethnobotanical Databases: Akebia quinata Luokka:Akebiakasvit
Albitsiat

Albitsiat (Albizia) ovat alaheimoon Mimosoideae kuuluvia hernekasveja (heimo Fabaceae). Paria lajia voidaan viljellä huonekasveina. == Tuntomerkit == Enimmäkseen albitsiat ovat nopeakasvuisia tropiikin melko lyhytikäisiä pensaita ja puita. Lehdet ovat kahteen kertaan pariliuskaisia.Botanica, s. 72. Kukat sijaitsevat pallomaisissa kukinnoissa. Heteet ovat erityisen pitkät ja huomiota herättävämmät kuin terälehdet; ne antavat kukinnolle pörröisen vaikutelman. == Lajeja == Seuraavilla lajeilla on suomenkielinen nimi: * tipualbitsia (Albizia anthelmintica)Suomen Lajitietokeskus: Tipualbitsia – Albizia anthelmintica Viitattu 23.11.2022. * hurmealbitsia (Albizia gummifera) * silkkialbitsia (Albizia julibrissin) * valkoalbitsia (Albizia lebbek) * kimppualbitsia (Albizia petersiana) (s. 19.)Kassu – Kasvien suomenkieliset nimet: Albizia. Albitsioihin joissain lähteissä luokiteltuja lajeja ovat myös: * keltasutio (kelta-albitsia) (Paraserianthes lophantha, syn. Albizia lophantha) * sadepuu (Samanea saman, syn. Albizia saman) == Kasvatus == Albitsiat ovat helppohoitoisia, kunhan niille on tarjolla lämmin paikka ja tarpeeksi kosteutta. Siemenet itävät helposti. == Lähteet == * Botanica. An illustrated A-Z of over 10,000 garden plants, and how to cultivate them. – Köln 1999. ISBN 3-8290-3068-1. === Viitteet === == Aiheesta muualla == * Suomen Lajitietokeskus: Albitsiat – Albizia *ITIS: Albizia *United States Department of Agriculture (USDA): Albizia *Flora of China: Albizia *Pherobase: Floral volatiles of Genus Albizia Luokka:Hernekasvit
Kustaankukat

Kustaankukat (Allamanda) on suku oleanterikasvien (Apocynaceae) heimossa. Sen lajeja kasvatetaan huonekasveina. Kustaankukkiin kuuluu 15 Etelä-Amerikasta kotoisin olevaa lajia. == Lajeja == * rusokustaankukka (Allamanda blanchetii) * köynnöskustaankukka (Allamanda cathartica) * keltakustaankukka (Allamanda laevis) * pensaskustaankukka (Allamanda neriifolia, syn. A. schottii) * kultakustaankukka (Allamanda puberula) == Lähteet == * Räty, E. ja Alanko, P. 2004: Viljelykasvien nimistö. – Puutarhaliitto, Helsinki. ISBN 951-8942-57-9. ===Viitteet=== == Aiheesta muualla == * Finto: Kassu – Kasvien suomenkieliset nimet: Allamanda * Suomen Lajitietokeskus: Kustaankukat – Allamanda * ITIS: Allamanda * United States Department of Agriculture (USDA): Allamanda * Flora of China: Allamanda Luokka:Oleanterikasvit
Hugo Strange

Hugo Strange on DC Comics -kustantamon sarjakuvissa, erityisesti superroisto Batmaniin keskittyvissä tarinoissa, esiintyvä superrikollinen. Bob Kanen ja Bill Fingerin luoma Strange teki ensiesiintymisensä Detective Comics -lehden numerossa 36 helmikuussa 1940. == Hahmon historia == Hugo Strange esitettiin sarjakuvadebyytissään alun perin tiedemiehenä, jonka rakentama salaperäinen kone loi iltaisin sumuverhon Gotham Cityn ympärille. Sumun turvin Strangen rikollisjoukko ryöväsi kaupungin pankkeja. Strangella on pakkomielle Batmaniin. Strange on tutkinut Batmania pitkään ja tietää hänen todellisen henkilöllisyytensä. Batman: Arkham Cityssä Strange toimi yhtenä päävihollisista teljeten Arkham Cityä vastustaneen Bruce Waynen vankilaansa. Hugolla on pelissä vakava pakkomielle Batmaniin ja hän käyttää brutaaleja psykiatrisia metodeja vankiensa henkiseen murtamiseen. Joskus hän myös lobotomoi vankejaan, ja jopa Tygerkaartinsa jäseniä. Pelissä hän tekee yhteistyötä Ra’s al Ghulin kanssa. Strange poistui Batman-sarjakuvista muutaman esiintymisen jälkeen, ja DC Comics antoi ymmärtää hahmon menehtyneen tämän pudottua jyrkänteeltä taistellessaan Batmanin kanssa. Strange teki kuitenkin paluun 1970-luvulla "Strange Apparitions" tarinassa, jossa Strangen paljastettiin selvinneen pudotuksestaan. Strange jätti Gotham Cityn ja matkusti useiksi vuosiksi Eurooppaan, missä hänen rikollinen uransa kukoisti, eikä kukaan haastanut häntä. Tylsissään ja toivoen voivansa kohdata järkensä Batmania vastaan, Strange, joka käyttää nyt tohtori Todhunterin aliasta, avaa yksityisen sairaalan, Graytowers Clinicin, Gothamin rikkaimmille kansalaisille, missä hän pitää heitä lunnaita vastaan ​​ennen kuin muuttaa heidät mielettömiksi hirviöiksi. Strangen saatua selville Batmanin salaisen henkilöllisyyden Rupert Thorne sieppasi hänet ja yritti saada hänet väkisin kertomaan tietonsa hänelle, mutta Strange kieltäytyi kertomasta minkä seurauksena Thorne silminnähden tappoi hänet. Strange alkoi myöhemmin kummitella Thornelle, mikä ajoi hänet hulluuteen. Myöhemmin paljastui, että Strange olikin elossa ja Batman onnistui saamaan hänet kiinni ja toimittamaan Arkhamiin. == Muussa mediassa == *Animaatiosarjassa Batman: The Animated Series Hugo Strangea ääninäyttelee Ray Buktenica. *Vuoden 2004 animaatiosarjassa Batman Hugo Strange nähtiin Arkhamin mielisairaalan johtavana psykiatrina. Sarjassa häntä ääninäytteli Frank Gorshin ja myöhemmin Richard Green. *Hugo Strange esiintyi cameo-roolissa Justice League Unlimited -animaatiosarjan jaksossa "The Doomsday Sanction", jossa hänet esitettiin Projekti Kadmusin jäsenenä. *Lyhytanimaatioelokuvassa Batman: Strange Days Hugo Strangea ääninäyttelee Brian George. *Animaatioelokuvassa Batman vs. Two- Face Hugo Strangea ääninäyttelee Jim Ward. *Animaatiosarjassa Young Justice Hugo Strangea ääninäyttelee Adrian Pasdar. *Hugo Strange teki cameo-roolin The Lego Batman Movie animaatioelokuvassa. *Animaatioelokuvassa Batman: Gotham by Gaslight Hugo Strangea ääninäyttelee William Salyers *Televisiosarjassa Gotham Hugo Strangea esitti Bradley Darryl Wong. == Lähteet == Luokka:Batmanin vastustajat Luokka:Sarjakuvahahmot
Benjamin Joseph Keiley

Benjamin Joseph Keiley (13. lokakuuta 1847 Petersburg, Virginia – 17. kesäkuuta 1925) oli yhdysvaltalainen roomalaiskatolinen piispa. Hänet vihittiin papiksi Wilmingtonin hiippakuntaan 31. joulukuuta 1873 ja nimitettiin Savannahin hiippakunnan johtoon 2. huhtikuuta 1900. Piispaksi vihkiminen seurasi 3. kesäkuuta. Pääkonsekraattorina toimi James Gibbons, jota avustivat Henry Pinckney Northrop ja John James Joseph Monaghan.Catholic- Hierarchy.org: Bishop Benjamin Joseph Keiley Keiley jäi eläkkeelle 18. maaliskuuta 1922 ja sai samana päivänä nimityksen Sciliumin titulaaripiispaksi. == Lähteet == Luokka:Yhdysvaltalaiset katoliset piispat Luokka:Vuonna 1847 syntyneet Luokka:Vuonna 1925 kuolleet
Francisco Mendoza de Leon

Francisco Mendoza de Leon (s. 11. kesäkuuta 1947) on filippiiniläinen roomalaiskatolinen piispa. Hänet vihki papiksi Manilan arkkihiippakuntaan Jaime Lachica Sin 28. kesäkuuta 1975. Hänet nimitettiin Antipolon hiippakunnan vihkipiispaksi ja Bosetan titulaaripiispaksi 27. kesäkuuta 2007. Piispaksi vihkiminen seurasi 1. syyskuuta. Pääkonsekraattorina toimi Gaudencio Borbon Rosales, jota avustivat Socrates Buenaventura Villegas ja Gabriel Villaruz Reyes.Catholic-Hierarchy.org: Bishop Francisco Mendoza de Leon == Lähteet == Luokka:Filippiiniläiset papit Luokka:Katoliset piispat Luokka:Vuonna 1947 syntyneet Luokka:Elävät henkilöt
Leena Hämet-Ahti

Raija-Leena (Leena) Hämet-Ahti (o.s. Hämet, s. 3. tammikuuta 1931 Kuusamo) on suomalainen kasvitieteilijä ja Helsingin yliopiston apulaisprofessori emerita. Hän on ollut mukana tekemässä tärkeitä Suomen flooran perusteoksia Retkeilykasviota (1984, 1998) ja Suomen puu- ja pensaskasviota (1992). Hämet- Ahti on toiminut myös Helsingin yliopiston kasvitieteellisen puutarhan esimiehenä. Hämet-Ahti väitteli tohtoriksi 1963 tunturikoivukasvillisuudesta. Hämet-Ahti sai Suomen Kulttuurirahaston palkinnon vuonna 1990 ja Suomen Biologian Seura Vanamon hopeisen Kairamo-mitalin 2007 "tunnustuksena monipuolisista ansioistaan kasvitieteessä, yliopisto-opetuksessa, tieteen popularisoinnissa ja suomalaisen kulttuuriperinnön vaalimisessa". Hänen kirjoistaan Maarianheinä, mesimarja ja timotei palkittiin tiedonjulkistamisen valtionpalkinnolla 1987 ja Suomen puu- ja pensaskasvio valittiin vuoden tiedekirjaksi 1989. Hämet-Ahti on ollut Suomalaisen Tiedeakatemian jäsen vuodesta 1991. Hänen puolisonsa on kasvitieteilijä Teuvo Ahti. == Teoksia == * Retkeilykasvio, Hämet-Ahti, L. & Suominen, J. & Ulvinen, T. & Uotila, P. & Vuokko, S. (toim.), Suomen Luonnonsuojelun tuki, Helsinki, 1984. ISBN 951-9381-02-3. * Retkeilykasvio. 4., uudistettu painos, Hämet-Ahti, L. & Suominen, J. & Ulvinen, T. & Uotila, P. (toim.), Luonnontieteellinen keskusmuseo, Kasvimuseo. Helsinki, 1998. ISBN 951-45-8167-9. * Maarianheinä, mesimarja ja timotei, Sakari Hinneri, Leena Hämet-Ahti, Arto Kurtto, Seppo Vuokko ja Samppa Lahdenperä, Otava 1986, ISBN 951-1-07745-7. * Suomen puu- ja pensaskasvio, Hämet-Ahti, Leena ym. 1992, Dendrologian Seura, 2. painos, 373 s., ISBN 9789519655703 & 3\. uudistettu painos 2021, ISBN 9789519655741. * Puiden jäljillä: 400 vuotta dendrologian historiaa, Leena Hämet-Ahti, Aune Koponen, Henry Väre, Dendrologian seura, 2008, 328 s. ISBN 9789519655734. == Lähteet == Luokka:Suomalaiset kasvitieteilijät Luokka:Helsingin yliopiston professorit Luokka:Vuonna 1931 syntyneet Luokka:Elävät henkilöt Luokka:Suomalaiset professorit
International Love

"International Love" on neljäs singlejulkaisu yhdysvaltalaisen rap-artistin Pitbullin kuudennelta studioalbumilta Planet Pit. Vierailevana artistina kappaleessa esiintyy Chris Brown. Kappaleen sanoittivat Pitbull, Soulshock, Peter Biker, Sean Hurley sekä Claude Kelly ja sen tuottivat Soulshock, Biker ja Hurley. Kappale julkaistiin singlenä myynninedistämistarkoituksessa 29. toukokuuta 2011. Lokakuussa single sai radiosoittoa ja sen jälkeen se julkaistiin uudestaan albumin neljäntenä ja viimeisenä virallisena singlenä 1. marraskuuta 2011. Se nousi sijalle 13 Yhdysvaltain Billboard Hot 100 -musiikkilistalla. == Musiikkivideo == Musiikkivideon ohjasi Dave Rousseau ja se julkaistiin 9. joulukuuta 2011. Musiikkivideolla esiintyvät Pitbull ja Chris Brown, jotka ovat talon katolla ja esittävät kappaletta. Videolla on myös kuvamateriaalisia Pitbullin kiertueelta. == Kappalelista == *;Digitaalinen lataus #"International Love" – 3:49 *;CD-single #"International Love" (Album version) – 3:49 #"International Love" (Jump Smokers Radio Mix) – 4:27 == Lähteet == Luokka:Vuoden 2011 kappaleet Luokka:Pitbullin kappaleet Luokka:Chris Brownin kappaleet
Alokasiat

Alokasiat eli juurakkovehkat (Alocasia) ovat vehkakasveja (heimo Araceae), joiden muutamia lajeja käytetään huonekasveina. Luonnostaan niitä esiintyy Aasian tropiikissa ja subtropiikissa ja Itä-Australiassa. == Lajeja ja lajikkeita == * jättialokasia (Alocasia macrorrhizos) ** kirjoalokasia (A. macrorrhizos ’Variegata’) * Alocasia plumbea ** rusoalokasia (A. plumbea ’Metallica’) * hopea-alokasia (Alocasia sanderiana) == Lähteet == == Aiheesta muualla == * Finto: Kassu – Kasvien suomenkieliset nimet: Alocasia * Suomen Lajitietokeskus: Alokasiat – Alocasia Luokka:Vehkakasvit
Naamiokukat

Naamiokukkien (Alonsoa) suku kuuluu syyläjuurikasvien (naamakukkaiskasvien) (Scrophulariaceae) heimoon. Joitakin lajeja viljellään huonekasveina tai yksivuotisina koristekasveina avomaalla.Räty, E. ja Alanko, P. 2004: Viljelykasvien nimistö. 200 s. – Puutarhaliitto, Helsinki. ISBN 951-8942-57-9. == Lajeja == * kaitanaamiokukka (Alonsoa linearis) * sironaamiokukka (Alonsoa meridionalis) * sulonaamiokukka (Alonsoa warscewiczii) == Lähteet == == Aiheesta muualla == * Finto: Kassu – Kasvien suomenkieliset nimet: Alonsoa Luokka:Syyläjuurikasvit
Galangajuuret

GalangajuuretFinto: Kassu – Kasvien suomenkieliset nimet: Galangajuuret (Alpinia) (Alpinia) ovat inkiväärikasveja (heimo Zingiberaceae), joita käytetään huonekasveina.Räty, E. ja Alanko, P. 2004: Viljelykasvien nimistö. 200 s. – Puutarhaliitto, Helsinki. ISBN 951-8942-57-9. == Lajeja == * isogalangajuuri (Alpinia galanga)Kassu – Isogalangajuuri * pikkugalangajuuri eli pienigalangjuuri (Alpinia officinarum)Kassu – PikkugalangajuuriKassu – Pienigalangjuuri * punagalangajuuri (Alpinia purpurata)Kassu – Punagalangajuuri * kirjogalangajuuri (Alpinia vittata)Kassu – Kirjogalangajuuri * isogalangajuuri (Alpinia zerumbet)Kassu – Isogalangajuuri == Lähteet == == Aiheesta muualla == * Suomen Lajitietokeskus: Galangajuuret – Alpinia *United States Department of Agriculture (USDA): Alpinia *Flora of China: Alpinia Luokka:Inkiväärikasvit
Inkaliljat

Inkaliljat eli alströmeriat (Alstroemeria) on kasvisuku, joka kuuluu lähes ainoana inkaliljakasvien (Alstroemeriaceae) heimoon. Suku on tullut tunnetuksi koristekasvikäytöstään, Suomessa huonekasveina ja leikkokukkina.Räty, E. & Alanko, P.: Viljelykasvien nimistö. Helsinki: Puutarhaliitto, 2004. ISBN 951-8942-57-9. s. 23. == Lajeja == * kultainkalilja (Alstroemeria aurea) * Alstroemeria ligtu ** jaloinkalilja (Alstroemeria Ligtu-ryhmä) * siroinkalilja (Alstroemeria pulchella) == Lähteet == == Aiheesta muualla == * Finto: Kassu – Kasvien suomenkieliset nimet: Alstroemeria Luokka:Inkaliljakasvit
Miskolc (seutukunta)

Miskolc on seutukunta Pohjois-Unkarissa Borsod-Abaúj-Zemplénin läänissä. Seutukunnan keskuspaikka on Miskolc. Seutukunta koostuu 40 siirtokunnasta, joista seitsemän kaupunkia, kaksi isompaa kylää ja 31 pienempää kylää. == Asutuskeskukset == * Alacska * Alsózsolca * Arnót * Berzék * Bőcs * Bükkaranyos * Bükkszentkereszt * Emőd * Felsőzsolca * Gesztely * Harsány * Hernádkak * Hernádnémeti * Kisgyőr * Kistokaj * Kondó * Köröm * Mályi * Miskolc * Muhi * Nyékládháza * Onga * Ónod * Parasznya * Radostyán * Répáshuta * Sajóbábony * Sajóecseg * Sajóhídvég * Sajókápolna * Sajókeresztúr * Sajólád * Sajólászlófalva * Sajópálfala * Sajópetri * Sajósenye * Sajószentpéter * Sajóvámos * Szirmabesenyő * Varbó == Lähteet == * Luokka:Unkarin maantiede
Aino, merelle katsova

Aino, merelle katsova on Johannes Takasen marmoriveistos vuodelta 1886. Veistos on kooltaan 110,5 × 44 × 40 cm. thumb|100px|vasen|Johannes Takanen, Aino, merelle katsova, terrakottaluonnos, 1874. Suomen Taideyhdistys oli tilannut Takaselta Aino, merelle katsova -kipsiveistoksen (1876). Takanen veisti sitä Italiassa italialaista mallia käyttäen. Veistoksen pieniä kopioita on myyty paljon. Marmoriin aihe veistettiin vasta Takasen kuoltua, vuonna 1886.Ateneum: Kalevalataiteilijoita Takanen teki Aino-aiheesta myös terrakottaluonnoksen Aino metsässä vuonna 1881. == Lähteet == == Aiheesta muualla == * Johannes Takanen -seura * Aino, merelle katsova Kansallisgalleriassa Luokka:Suomen patsaat ja veistokset Luokka:Ateneumin kokoelmat Luokka:Kalevala taiteessa
Marry You

"Marry You" on yhdysvaltalaisen levyttävän artistin Bruno Marsin kappale, joka julkaistiin neljäntenä maailmanlaajuisena singlenä hänen ensimmäiseltä studioalbumiltaan Doo-Wops & Hooligans. Mars sanoitti kappaleen tuotantotiiminsä The Smeezingtons kanssa. "Marry You" on saanut vaikutteita reggaesta ja rhythm and bluesista. Yleisesti ottaen kappale on saanut vaihtelevia arvioita, jotkut kiittävät sen tuotantoa ja Marsin laulua. Kappale nousi sijalle 85 Yhdysvaltain Billboard Hot 100 -musiikkilistalla ja sijalle 10 Canadian Hot 100 -listalla. Se myös sijoittui kahdeksanneksi Australiassa ja yhdenneksitoista Isossa-Britanniassa. Marraskuussa 2010 kappaletta coveroitiin yhdysvaltalaisessa televisiosarjassa Glee. == Lähteet == Luokka:Vuoden 2010 kappaleet Luokka:Bruno Marsin kappaleet Luokka:Balladit Luokka:The Smeezingtonsin tuottamat kappaleet
Sleeping with Sirens

Sleeping with Sirens on vuonna 2009 perustettu yhdysvaltalainen post-hardcore- yhtye Orlandosta, Floridasta. Nykyiseen kokoonpanoon kuuluvat Kellin Quinn (laulu, kosketinsoittimet, musiikkiohjelmointi), Justin Hills (bassokitara), Jack Fowler (rytmikitara), Gabe Barham (rummut) ja Nick Martin (kitara). == Jäsenet == === Nykyiset jäsenet === *Kellin Quinn (2009-) - laulu, kosketinsoittimet ja musiikkiohjelmointi *Justin Hills (2009-) - bassokitara *Gabe Barham (2009-) - rummut *Jack Fowler (2011-) - rytmikitara *Nick Martin (2015-) - kitara ==== Entiset jäsenet ==== * Jesse Lawson: soolokitara, taustalaulu (2010-2013) * Brian Calzini: laulu (2009) * Dave Aguliar: rytmikitara (2009) * Paul Russell: bassokitara (2009) * Alex Kaladjian: rummut (2009) * Brandon McMaster: soolokitara (2009–2010) * Nick Trombino: rytmikitara, taustalaulu (2009–2010) == Diskografia == === Albumit === * With Ears to See and Eyes to Hear (2010) * Let's Cheers to This (2011) * Feel (2013) * Madness (2015) * Gossip (2017) *How It Feels To Be Lost (2019) === Livealbumit === * Live and Unplugged (2016) === Demo/EP === * Demo (omakustanne, 2009) * EP: If You Were a Movie, This Would Be Your Soundtrack (Rise, 2012) === Singlet === * You Kill Me (In a Good Way) (With Ears to See and Eyes to Hear, 2010) * If I'm James Dean, You're Audrey Hepburn (With Ears to See and Eyes to Hear, 2010) * With Ears to See, and Eyes to Hear (With Ears to See and Eyes to Hear, 2010) * Do It Now Remember It Later (Let's Cheers to This, 2011) * Fire (Let's Cheers to This, 2011) * If You Can't Hang (Let's Cheers to This, 2011) * A Trophy Father's Trophy Son (Let's Cheers to This, 2011) * Stomach Tied In Knots (If You Were a Movie, This Would Be Your Soundtrack, 2012) * Roger Rabbit (If You Were a Movie, This Would Be Your Soundtrack, 2012) * Don't You Ever Forget About Me (2012) * Dead Walker Texas Ranger (2012) * Low (2013) * Alone (2013) * Congratulations (2013) * Kick Me (2014) * We Like It Loud (2015) * Go Go Go (2015) * The Strays (2015) * Better Off Dead (2015) * Legends (2017) * Empire to Ashes (2017) * Cheers (2017) * Trouble (2017) * Christmas on the Road (2017) * Leave It All Behind (2019) * Break Me Down (2019) * Agree to Disagree (2019) === Musiikkivideot === * If I'm James Dean, Then You're Audrey Hepburn (2009) * With Ears to See and Eyes to Hear (2010) * If You Can't Hang (2011) * Do It Now Remember It Later (2012) * Roger Rabbit (2012) * Alone (2013) * Congratulations (2013) * Kick me (2014) * Go Go Go (2015) * The Strays (2015) * Better Off Dead (2015) * Gold (2016) * Leave It All Behind (2019) Luokka:Yhdysvaltalaiset post-hardcore-yhtyeet Luokka:Yhdysvaltalaiset alternative rock -yhtyeet
Taylor Phinney

Taylor Phinney (s. 27. kesäkuuta 1990 Boulder, Colorado) on yhdysvaltalainen rata- ja maantiepyöräilijä. Phinney on voittanut ratapyöräilyn 4 000 metrin takaa-ajon maailmanmestaruuden Pruszkówissa 2009 ja Ballerupissa 2010. Maantieaika-ajon maailmanmestaruuden hän voitti junioriluokassa 2007 ja alle 23-vuotiaissa 2010. Phinney aloitti ammattilaisuransa BMC Racing Teamissa 2011 ja voitti prologin Italian ympäriajossa 2012. Lontoon olympialaisissa hän sijoittui neljänneksi sekä maantieajossa että aika-ajossa. Limburgin MM- kilpailuissa 2012 hän sijoittui sekä henkilökohtaisessa että joukkueaika- ajossa hopealle. Hän voitti joukkueaika-ajon maailmanmestaruuden Richmondissa 2015 ja sai hopeaa Dohassa 2016. Viimeisinä ammattilaisvuosinaan 2017–2019 hän edusti yhdysvaltalaistalli EF Education Firstiä. Hänen vanhempansa ovat ratapyöräilyn olympiavoittaja Connie Carpenter-Phinney ja ammattipyöräilijä Davis Phinney. == Saavutuksia == Lähteet: Cyclingbase, Cycling Archives === Ratapyöräily === ;2007 :4 km takaa-ajon Yhdysvaltojen-mestaruus ;2008 :Junioreiden MM-kilpailut, takaa-ajossa kultaa :Maailmancup, Los Angeles, takaa-ajossa voitto :1 km aika-ajon ja joukkuesprintin Yhdysvaltojen-mestaruus ;2009 :MM-kilpailut, 4 km takaa-ajossa kultaa, 1 km aika-ajossa hopeaa :Maailmancup, Ballerup, 1 km aika-ajon ja 4 km takaa-ajon voitto ;2010 :MM- kilpailut, 4 km takaa-ajossa kultaa, omniumissa pronssia === Maantiepyöräily === ;2007 :Junioreiden MM-kilpailut, aika-ajossa kultaa ;2008 :Junioreiden MM- kilpailut, aika-ajossa pronssia :Tour du Pays de Vaud (juniorit), etapin 3 b (aika-ajo) voitto ;2009 :Pariisi–Roubaix, alle 23-v. kilpailun voitto :Flèche du Sud, prologin voitto ;2010 :MM-kilpailut, alle 23-vuotiaiden aika-ajossa kultaa, alle 23-v. maantieajossa pronssia :Aika-ajon Yhdysvaltojen-mestaruus :Olympia's Tour, kokonaiskilpailun, prologin sekä etappien 1, 2 ja 6 (aika- ajo) voitto :Pariisi–Roubaix, alle 23-v. kilpailun voitto :Tour de l'Avenir, prologin voitto :Le Triptyque des Monts et Châteaux - Frasnes (alle 23-v), etapin 2 b voitto :Tour of Utah, prologin ja etapin 3 (aika-ajo) voitto :Tour of Gila, etapin 4 voitto ;2011 :Eneco Tour, prologin voitto :MM-kilpailut, aika-ajossa 15:s ;2012 :Italian ympäriajo, etapin 1 (aika-ajo) voitto :Olympialaiset, maantieajossa ja aika-ajossa neljäs :USA Pro Cycling Challenge, etapin 7 (aika-ajo) voitto :MM-kilpailut, aika-ajon ja joukkueaika- ajon hopeaa ;2013 :Qatarin ympäriajo, kokonaiskilpailussa kolmas, nuorten kilpailun voitto :Milano – San Remo, seitsemäs :Puolan ympäriajo, etapin 4 voitto :MM-kilpailut, aika-ajossa viides ;2014 :Dubai Tour, kokonaiskilpailun ja 1. etapin (aika-ajo) voitto :Kalifornian ympäriajo, 5. etapin voitto :Aika- ajon Yhdysvaltojen-mestaruus ;2015 :USA Pro Challenge, 1. etapin voitto :MM- kilpailut, joukkueaika-ajossa kultaa, aika-ajossa 12:s ;2016 :Aika-ajon Yhdysvaltojen-mestaruus :MM-kilpailut, joukkueaika-ajossa hopeaa, aika-ajossa 15:s ;2018 :Pariisi–Roubaix, kahdeksas == Lähteet == == Aiheesta muualla == *Virallinen sivusto Luokka:Yhdysvaltalaiset maantiepyöräilijät Luokka:Yhdysvaltalaiset ratapyöräilijät Luokka:Vuonna 1990 syntyneet Luokka:Elävät henkilöt
François Coty

François Coty (1874–1934) oli ranskalainen kosmetiikka-alan yrittäjä ja lehdenkustantaja.Facta 2001, WSOY 1981, 3. osa, palsta 321François Coty, Patrons.org Coty oli syntyisin Korsikan Ajacciosta. Hän perusti vuonna 1904 Coty S. A. -parfyymi- ja kosmetiikkayrityksen ja loi sillä alalla omaisuuden. 1920-luvulla hän ryhtyi luomaan lehti-imperiumia. Hän hankki omistukseensa konservatiivisen Le Figaron François Coty, Britannica Online ja perusti lehden L'Ami du Peuple,Janest Flanner,Perfume and Politics, New Yorker 25.4.1930, viitattu 22.9.2019 jonka päätoimittaja ja rahoittaja hän oli. Coty rahoitti fasistisia ja muita äärioikeistolaisia järjestöjä.S. Kalman, French Colonial Fascism: The Extreme Right in Algeria, 1919-1939 s. 56 (Google Books)Susan K. Foley Women in France Since 1789: The Meanings of Difference s. 121 (Google Books) Lehdessään L'Ami de Peuple hän julkaisi voimakkaasti juutalaisvastaisia kirjoituksia.Laurent Joly, L’Ami du Peuple (The People’s Friend) against the Financiers Who Rule the World, Cairn Info, viitattu 21.9.2019 == Lähteet == == Kirjallisuutta== * * * * * == Aiheesta muualla == * Coty on Cosmetics and skin Luokka:Kosmetiikka-alan uranuurtajat Luokka:Hajuvedet Luokka:Vuonna 1874 syntyneet Luokka:Vuonna 1934 kuolleet
Centro Federal de Educação Tecnológica Celso Suckow da Fonseca

Centro Federal de Educação Tecnológica Celso Suckow da Fonseca (CEFET-RJ) on yliopisto Rio de Janeiron kaupungissa, Brasiliassa. Se on yksi kolmesta Rio de Janeiron kaupungin rahoittamasta julkisesta yliopistosta. Luokka:Brasilian yliopistot Luokka:Rio de Janeiro
Jordi van Gelderen

Jordi van Gelderen (s. 26. huhtikuuta 1990Top Talent Sports ) Amstelveen, Alankomaat) on alankomaalainen jalkapalloilija. Hän on pelipaikaltaan keskuspuolustaja. Hän on edustanut Suomen Veikkausliigassa muun muassa KTP:tä. Van Gelderen siirtyi JJK:hon huhtikuussa 2012 1+1-vuotisella sopimuksellaMTV3: JJK:lle hollantilaistoppari ja teki maalin heti ensimmäisessä Veikkausliigan ottelussaan. Aiemmin hän on edustanut Willem II Tilburgia. == Lähteet == Luokka:Alankomaalaiset jalkapalloilijat Luokka:Vuonna 1990 syntyneet Luokka:Elävät henkilöt
Mike Grant

Michael Grant (27. marraskuuta 1873 – 19. elokuuta 1955) oli kanadalainen jääkiekkoilija. Grant pelasi puolustajana Montreal Victoriasissa varhaisen ammattikiekon aikaan. Hän johti joukkueensa kapteenin ominaisuudessa Stanley Cupin voittoihin vuosina 1895, 1896, 1897 ja 1898. Luokka:Kanadalaiset jääkiekkoilijat Luokka:Hockey Hall of Fame Luokka:Vuonna 1873 syntyneet Luokka:Vuonna 1955 kuolleet